**ДОГОВОР ЗА УСЛУГА**

 За специализиран автобусен превоз на работници и служители на „Проучване и добив на нефт и газ“ АД по маршрут гр. Плевен - гр. Долни Дъбник и обратно-2020г.

Днес,……………….2020г., в град София, между:

**ПРОУЧВАНЕ И ДОБИВ НА НЕФТ И ГАЗ АД**, представлявано от изпълнителните директори Пламен Николов и Любомир Чакъров, със седалище и адрес на управление в гр. София, ул. “Стефан Караджа” № 2, вписано в Търговския регистър при Агенцията по вписванията с ЕИК 824033568 , наричано по-долу в договора за краткост **Възложител,** от една страна

 **И**

**……………………..**, представлявано от ……………………………., със седалище и адрес на управление в ……………………………………….., вписано в Търговския регистър при Агенцията по вписванията с ЕИК ………………………….., наричано по-долу в договора за краткост **ИЗПЪЛНИТЕЛ**, от друга страна

 се сключи настоящият договор, като страните се споразумяха за следното:

**І. ПРЕДМЕТ НА ДОГОВОРА. СРОК.**

**Чл. 1. (1) ИЗПЪЛНИТЕЛЯТ** се задължава да извършва специализиран автобусен превоз на работниците и служителите на „Проучване и добив на нефт и газ“ АД, град София по маршрута:

гр. Плевен – гр. Долни Дъбник и обратно, със следното разписание и обходен маршрут:

**сутрин**

Час на тръгване от гр. Плевен 7:05 часа

Начален пункт: гр. Плевен – Военно-исторически музей

Краен пункт: гр. Долни Дъбник - База ПДНГ

Маршрут: гр. Плевен, Военно-исторически музей – Заведение „Къщата“ – Под телевизионната кула – Обръщало – бл. 313 (ж.к.”Дружба”) – Магазин “Life” – Бул. „Христо Ботев“ III – х-л „Балкан“ – Дом на книгата – Битов комбинат – І-ва спирка (ж.к. „Сторгозия”) – IІ-ра спирка (ж.к. „Сторгозия”) – ІII-та спирка (ж.к. „Сторгозия”), ЛВТ – с. Ясен – гр. Долни Дъбник, База ПДНГ

**ВЕЧЕР**

Час на тръгване от гр. Долни Дъбник – 16:40 часа

Начален пункт: гр. Долни Дъбник, База ПДНГ

Краен пункт: гр. Плевен - Военно-исторически музей

Маршрут: Долни Дъбник База ПДНГ - с. Ясен – ІII-та спирка (ж.к. „Сторгозия”), ЛВТ – IІ-ра спирка (ж.к. „Сторгозия”) – І-ва спирка (ж.к. „Сторгозия”) – Пазар – Битов комбинат – Дом на книгата – „Цветан Спасов“ – х-л „Балкан“ – Бул. „Христо Ботев“ III – Магазин “Life” – бл. 313 (ж.к.”Дружба”) – Обръщало - Под телевизионната кула – Заведение „Къщата“ – Военно-исторически музей

**(2)** Превозът на работниците и служителите на **ВЪЗЛОЖИТЕЛЯ** по маршрута описан в ал. 1 ще се извършва през всички работни дни с един автобус с капацитет най-малко 48 (четиридесет и осем) седящи места за пътници.

**(3)** На основание чл. 61, ал. 2 от Наредба № 33 от 03.11.1999г. за обществен превоз на пътници и товари на територията на Република Българияуговореният специализиран превоз на работниците и служителите на възложителя ще се извършва по разписание, съгласно Приложение № 1, което е неразделна част от настоящия договор.

(4) Договорът се сключва за срок от 1 година.

**ІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 2. (**1) **ИЗПЪЛНИТЕЛЯТ** има право да получи цена в размер на ……………… (……………….) лева, без ДДС на ден за извършване на услугата по чл. 1.

(2) Плащането ще се извършва месечно на базата на надлежно оформен и подписан двустранен протокол за броя на дните, в които е извършвана транспортната услуга в текущия месец.

(3) Плащането ще се извършва по следната банковата сметка на **ИЗПЪЛНИТЕЛЯ:**

Банка:…………………………….

Банкова сметка: ……………………….

Банков код ……………………………….

**Чл. 3.** **ИЗПЪЛНИТЕЛЯТ** се задължава:

1. Да извършва специализиран превоз на работниците и служителите на **ВЪЗЛОЖИТЕЛЯ** автобус: ……………………… броя седящи места, наричан в договора за краткост “Автобус”, съгласно предмета на договора описан в чл.1.

2. Да организира проверката на техническото състояние на автобуса преди излизането му от гаража.

3. Да представя на **ВЪЗЛОЖИТЕЛЯ** при поискване всички необходими документи на транспортното средство в т.ч. “Удостоверението за техническа изправност” на автобуса.

4. Да извършва периодичните прегледи за проверка на техническата изправност на автобуса, съгласно изискванията на Закона за движение по пътищата.

5. Да обозначи автобуса с табела с надпис “Специализиран превоз” с размери 170мм х 625 мм, черен надпис на бял фон, с височина на буквите 45 мм.

6. Да съгласува определеното от **ВЪЗЛОЖИТЕЛЯ** разписание с регионалното звено на Изпълнителна агенция „Автомобилна администрация”.

7. Да организира труда на водача на автобуса, като спазва нормативно установената максимална продължителност на работния ден (смяна), междудневната и междуседмичната почивки и задължителните прекъсвания в периода на управление на автобуса, съгласно изискванията на закона за автомобилните прегледи.

8. Да организира предпътния медицински преглед на водача на автобуса, включващ общото му здравно състояние.

9. Да представи на **ВЪЗЛОЖИТЕЛЯ** копия от: валидно удостоверение за психологическа годност на водача, валидна карта за квалификация на водача и валидно свидетелство за съдимост на водача.

10. Да изпълнява добросъвестно поетите по договора задължения.

11. Да заплаща за своя сметка определените данъци и такси съпътстващи предмета му на дейност.

12. Да представи на **ВЪЗЛОЖИТЕЛЯ** копие от документите за сключена застраховка “Гражданска отговорност” за автобуса и “Гражданска отговорност на превозвача”, както и задължителната за този род дейности застраховка „Злополука“ на пътниците в превозните средства.

13. Да осигури на работниците и служителите на ВЪЗЛОЖИТЕЛЯ карти, съгласно изискванията на чл. 62 от Наредба №33/03.11.1999 г. за обществен превоз на пътници и товари на територията на Република България.

14. Да поддържа в изправност уредбата за отопление и вентилация и климатичната инсталация.

15. Да поддържа добра хигиена в автобуса.

16. Да изпълнява условието на **ВЪЗЛОЖИТЕЛЯ**, в случай че специализираният автобусен превоз се извършва с нает автобус, договорът за наем или лизинг да е най-малко до изтичане срока на изпълнение на договора.

17. Да разполага с резервен автобус с най-малко 48 брой седящи места за пътници и отговарящ и на другите изискванията на възложителя, както за основния автобус. При невъзможност за ползване на основния автобус, изпълнителя се задължава да осигури незабавно обслужването на възложителя с резервния автобус.

**ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 4.** **ВЪЗЛОЖИТЕЛЯТ** има право:

1. Да извършва проверка относно валидността на описаните в чл. 3, т.2, 3, 4, 9, 12 и 17 документи;

2. Да удържи неустойка от месечна цена в случай на неточно изпълнение на задълженията на **ИЗПЪЛНИТЕЛЯ** по чл.3;

3. Да прекрати едностранно изпълнението на договора, без предизвестие, при неизпълнение на задълженията по чл. 3 от страна на **ИЗПЪЛНИТЕЛЯ**.

**Чл. 5.** **ВЪЗЛОЖИТЕЛЯТ** се задължава:

1. Да заплати уговорената цена в чл. 2 от настоящия договор в срок до 10 (десет) дни след изтичане на съответния месец и представена фактура по посочената в този договор банкова сметка на **ИЗПЪЛНИТЕЛЯ**;

2. Да установи с протокол неизпълнението на изискванията по чл. 3 и уведоми **ИЗПЪЛНИТЕЛЯ** за това в писмен вид (факс, обратна разписка, препоръчана поща, лично на ръка) в 3 /три/ дневен срок, считано от деня на съставяне на протокола.

**ІV. ЗАДЪЛЖЕНИЯ ЗА КОНФИДЕНЦИАЛНОСТ**

**Чл. 6.** (1) Всяка от страните по договора поема задължението да не разпространява данни и факти, станали й известни при или по повод изпълнението на задълженията си.

(2) Макар и да отговаря на условията на ал. 1, не е обект на задължението за конфиденциалност онази информация, която е известна в публичното пространство.

**V. САНКЦИИ И НЕУСТОЙКИ**

**Чл.7.** При забава от страна на **ВЪЗЛОЖИТЕЛЯ** при заплащането на уговорената в настоящия договор месечна цена, той дължи неустойка в размер на 2 % /два процента/ за всяка седмица забава, но не повече от 10 % /десет процента/ от дължимата сума.

**Чл.8.** Плащането на неустойка не лишава изправната страна по договора от правото й да търси обезщетение за претърпени вреди и пропуснати ползи над размера на неустойката.

**Чл.9.** В случай на неизпълнение на поетите по чл. 3 от договора задължения **ИЗПЪЛНИТЕЛЯ** дължи неустойка в размер една месечна цена за всяко нарушение.

**Чл.10.** Страните по договора запазват правото си да търсят обезщетение за причинени по-големи по размер вреди по общия ред, предвиден в действащото българско законодателство.

**VІ. ПРЕКРАТЯВАНЕ НА ДОГОВОРА**

**Чл.11. (1)** Настоящият договор се прекратява:

1. По взаимно писмено съгласие на страните по него;
2. С едномесечно писмено предизвестие, отправено до другата страна;
3. Автоматично, с изтичането на определения в чл.1 срок;
4. Съгласно чл. 4, т. 3 от договора.

**(2)** Договорът се счита за прекратен от датата на подписване на споразумението по ал.1, т.1, освен ако в него не е уговорено друго, съответно от датата, на която изтича предизвестието по ал.1, т. 2 или от датата на получаване на уведомлението по ал.1, т. 4.

**Чл. 12.** При прекратяване на договора, всяка от страните е длъжна да върне получените във връзка с изпълнението на договора оригинални документи и други носители на информация.

**VІІ. ЗАКЛЮЧИТЕЛНИ РАЗПОРЕДБИ**

**Чл.13.** Отношенията между страните се уреждат от разпоредбите на този договор и приложенията към него.

**Чл.14.** Цялата кореспонденция, свързана с осъществяването на съвместната дейност, се получава от посочен от всяка страна представител – лице за контакти.

**Чл.15.** По отношение на всички неуредени въпроси се прилага Закона за задълженията и договорите и цялото действащо българско законодателство.

**Чл.16.** Неразделна част от договора са:

1. Приложение № 1 - Маршрутно разписание;
2. Приложение № 2 - Лиценз за превоз на пътници;
3. Приложение № 3 - Удостоверение на автобуса за обществен превоз на пътници към лиценза
4. Приложение № 4 - Копие от застраховки: „Гражданска отговорност“ за автобуса и „Злополука на пътниците“ в превозните средства;
5. Приложение № 5 - Копие от Удостоверение за психологическа годност на водача на автобуса;
6. Приложение № 6 - Валидна карта за квалификация на водача;
7. Приложение № 7 - Валидно свидетелство за съдимост на водача;
8. Приложение № 8 - Копие от Удостоверение за техническа изправност на автобуса;
9. Копия от документите по т.т. 3 – 8 за резервния автобус.

Настоящият договор се изготви и подписа в два еднакви екземпляра, по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

**––––––––––––––– ––––––––––––––––**

**Любомир Чакъров ……………………..**

**Изпълнителен директор …………………**

**–––––––––––––––**

**Пламен Николов**

**Изпълнителен директор**